Seega peaks Euroopa regioonis katseloomade kaitse regulatsioon olema laias laastus suhteliselt ühetaoline. Samas on mõnes Euroopa riigis regulatsioon Eesti omast kindlasti tunduvalt põhjalikum ja kohati karmim (so "loomasõbralikum"), minu teada peaks  see nii olema nt saksa õiguses. Samuti ei kata konventsioon, direktiiv ja loomakaitseseaduse vastav osa mitte kõiki loomi, vaid ainult selgroogseid. Lõpetuseks, sellises valdkonnas nagu loomakaitse kipub seadus olema üks ja tegelik elu teine. Ei oska öelda, kui tõsiselt katseloomakaitse regulatsiooni eri riikide tegelikkuses ellu viiakse.  Eesti teadusasutuses katseteks kasutatavate elusolendite kaitset reguleerib Eestis peamiselt loomakaitseseadus (RT 2001,3,4), täpsemalt selle seaduse suhteliselt  mahukad 8. ja 9. peatükk ning nende alusel kehtestatud määrused.